
        REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E 
R J E Š E N J E


TRGOVAČKI SUD U OSIJEKU, po stečajnom sucu mr.sc. Borisu Vukoviću, u stečajnom predmetu povodom zahtjeva Financijske agencije, Regionalni centar Zagreb, Podružnica Zagreb, Trg svibanjskih žrtava 1995. 1, OIB 85821130368, za otvaranje stečajnog postupka nad dužnikom PLUS KARAČIĆ d.o.o., Donja Bistra, Krapinska ulica 41/a,  MBS: 080479354, OIB: 43109144299, zastupan po punomoćniku - odvjetniku Nenadu Marković iz Sesveta, Varaždinska 77, dana 19. rujna 2017. godine


    r i j e š i o   j e


	Obustavlja se stečajni postupak nad dužnikom PLUS KARAČIĆ d.o.o., Donja Bistra, Krapinska ulica 41/a,  MBS: 080479354, OIB: 43109144299.


Obrazloženje


Predlagatelj FINA Regionalni centar Zagreb, Podružnica Zagreb, Trg svibanjskih žrtava 1995. 1, OIB 85821130368 je dana 27. travnja 2017. godine dostavila Trgovačkom sudu u Zagrebu prijedlog za otvaranje stečajnog postupka nad dužnikom PLUS KARAČIĆ d.o.o., Donja Bistra, Krapinska ulica 41/a,  MBS: 080479354, OIB: 43109144299 temeljem odredbe članka 110. st. 1. Stečajnog zakona ("Narodne novine" 71/15.; u daljnjem tekstu SZ). 

U prijedlogu je navela da na dan 21. travanj 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 1.123.660,69 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 27 zaposlenih radnika.

FINA je dostavila popis računa i oročenih novčanih sredstava dužnika na dan 21. travanj 2017. te navela da na temelju čl. 112. st. 5. SZ-a dužnik dan 21. travanj 2017. na ime predujma za namirenje troškova stečajnog postupka nema zaplijenjena novčana sredstva. 


Temeljem rješenja Visokog trgovačkog suda RH u Zagrebu broj 31-Su-525/17-10 od 26. lipnja 2017. određen je Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet na daljnji postupak. 

U ostavljenom roku zakonski zastupnik dužnika zastupan po punomoćniku – odvjetniku dostavio je zahtjev za obustavu stečajnog postupka, te je u privitku dostavio dokaz o istom – Potvrdu FINE RC Zagreb Podružnica Zagreb od 13. rujna 2017. godine iz koje je razvidno da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i to Potvrdu FINE RC Zagreb Podružnica Zagreb od 13. rujna 2017. o blokadi računa i novčanih sredstava ovršenika te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a.


U Osijeku 19. rujna 2017.                

STEČAJNI SUDAC 
mr. sc. Boris Vuković




Zapisničar Danijela Špeletić

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1 SZ-a)
                                                                                                          
                                                                                                                                             
D N A :
· Predlagatelju - po pun. Odvjetniku Nenadu Marković, Sesvete, Varaždinska 77
· Dužniku
· e-oglasna ploča
· rj. obustavom
· kal. 19.10.17.

